
REFERAT

privind preţul local al energiei termice facturată populatiei si acordarea ajutoarelor pentru încalzirea locuinţei cu energie termică furnizată în sistem centralizat 

Preţul energiei termice furnizate populaţiei din sistemul centralizat de alimentare cu căldură este integral reglementat prin sistemul de preţuri locale de referinţă, principalele acte normative fiind:  OG nr. 36 / 2006 privind instituirea preţurilor locale de referinţă pentru energia termică furnizată populaţiei prin sisteme centralizate, Ordinul MAI nr. 125/2007 privind aprobarea Schemei de ajutor de stat pentru compensarea pierderilor înregistrate ca urmare a prestării serviciilor de interes economic general de către societăţile care produc, transportă, distribuie şi furnizează energie termică şi  Ordinul ANRE/ANRSC nr. 12/514/2006 privind aprobarea Metodologiei de stabilire a preţurilor locale de referinţă şi a sumelor necesare pentru compensarea combustibilului folosit pentru energia termică furnizată populaţiei prin sisteme centralizate. 
În actele normative există următoarele tipuri de preţuri pentru energia termică:

· preţ local de referinţă: preţul local pentru energia termică furnizată populaţiei prin sisteme centralizate, în scopul încălzirii locuinţelor şi al preparării apei calde menajere, stabilit de autorităţile de reglementare competente (ANRSC şi/sau ANRE)

· preţul local al energiei termice facturată populaţiei: Preţul local pentru energia termică furnizată şi facturată populaţiei prin sisteme centralizate, aprobat de autorităţile administraţiei publice locale implicate

· preţ local: preţ format din preţul de producere a energiei termice şi tarifele serviciilor de transport, distribuţie şi furnizare, aprobat de autoritatea administraţiei publice locale, cu avizul autorităţii de reglementare competente, pentru fiecare operator care are şi calitatea de furnizor
În prezent preţul local de referinţă este stabilit prin Decizia ANRSC nr. 297/25.11..2008 la valoarea de 162,62 lei/Gcal, preţul local al energiei termice facturată populaţiei este aprobat prin HCL 449/2007 la valoarea de 162,62 lei/Gcal iar preţul local pentru  energia termică livrată de SC Colterm SA pentru populaţie este aprobat prin HCL nr. 386/30.09.2008 conform Avizului nr. 3819/2008 al ANRSC şi conform Deciziei A.N.R.E. nr. 1398/03.07.2008, valoarea fiind de 286,25 lei/Gcal în cazul energiei termice livrată prin punctelor termice, 310,03  lei/Gcal în cazul energiei termice livrată prin centrale termice pe gaze naturale şi 312,35 lei/Gcal în cazul energiei termice livrată prin CET Freidorf.
Decizia ANRSC nr. 297/25.11..2008 a stabilit o compensare unitară la combustibilul folosit pentru producerea energiei termice furnizată populaţiei de 71,87 lei/Gcal. 

În vederea compensării creşterilor neprevizionate ale preţurilor la combustibilii utilizaţi pentru producerea energiei termice furnizate populaţiei prin sisteme centralizate, Ordonaţa Guverului nr. 36/2006 prevede ca pe perioada derulării programului "Termoficare 2006-2015 caldură şi confort", (HG 462/2006,modificată) să acordă furnizorilor de energie termică sume din bugetele locale. Aceste sume se transferă bugetelor locale de la bugetul de stat, prin bugetul Ministerului Administraţiei şi Internelor. Valoarea sumelor de la bugetul de stat fiind limitată la maximum 45% din costurile determinate conform reglementărilor în vigoare pentru combustibilul propriu folosit pentru producerea energiei termice destinată populaţiei. Administraţia publică locală va asigura din bugetul local sumele necesare acoperirii integrale a diferenţei dintre preţul de producere, transport, distribuţie şi furnizare a energiei termice livrate populaţiei şi preţurile locale de referinţă, după acordarea sumelor de la bugetul de stat, dar nu mai puţin de 10% din valoarea costurilor totale.

Ajutorul social pentru energie de tipul "preţ de referinţă", precum şi subvenţionarea unei părţi din valoarea combustibilului pentru sistemele centralizate de încălzire sunt variabile, impredictibile şi nu antrenează concurenţa tehnologiilor de încălzire. Subvenţiile prin preţuri convenţionale pentru căldură nu au motivat interesul furnizorilor pentru eficientizare. Subvenţionarea consumului de energie termică a reprezentat o metodă de asigurare a protecţiei sociale şi de menţinere în funcţiune a unor producători ineficienţi (Colterm), dar cu rol social important.
O prevedere importantă a actelor normative privind energia (Strategia energetică a României pentru perioada 2007-2020 (aprobat prin HG 1069/2007), Legea serviciului public de alimentare cu energie termică (aprobat prin L 325/2006), Schema de ajutor de stat pentru compensarea pierderilor înregistrate ca urmare a prestării serviciilor de interes economic general de către societăţile care produc, transportă, distribuie şi furnizează energie termică (aprobată prin Ordin MAI nr. 125/2007), strategia locală de alimentare cu energie termică în sistem centralizat ( aprobată prin HCL 319/2008), Master Planul pentru Instalaţii Mari de Ardere şi sistem de Termoficare  (aprobat prin HCL 201/2009) ) este trecerea la un sistem de protecţie socială directă a populaţiei cu posibilităţi financiare reduse, prin înlocuirea subvenţiei acordate pentru energie termică cu ajutoare sociale destinate numai categoriilor vulnerabile de consumatori.
Prin HCL 385/2005 a fost aprobată creşterea anuală a preţului la energia termică facturată de SC Colterm SA astfel: 
- începând cu data de 01.07.2006:

170,60 RON/Gcal. 

- începând cu data de 01.07.2007:

221,20 RON/Gcal. 

- începând cu data de 01.07.2008:

243,60 RON/Gcal. 

şi ajutoare sociale suplimentare, pentru încălzirea locuinţei, faţă de cele stabilite de Guvernul României. Din considerente de ordin social (venituri reduse ale populaţiei), ţinând seama de preţul mic din acea perioadă la gazele naturale şi numarul de deconectări de la sistemul centralizat de încălzire, în anul 2006 prin hotărâri ale consiliului local au fost majorate sau menţinute ajutoarele pentru încălzire (HCL 26/2006, HCL 319/2006, HCL 543/2006, HCL 381/2007, HCL 449/2007, HCL 434/2008, HCL 29/2009 ). Totodată preţul local de facturare  a energiei termice la populaţie a fost micşorat la  147,84 lei/Gcal prin HCL 319/2006 şi aprobat la valoarea actuală de 162,62 lei/Gcal prin HCL 449/2007.
În contextul în care: preţul local al energiei termice facturată populaţiei a rămas neschimbat din anul 2007 la 162,62 lei/Gcal, din anul 2008 preţul mediu de producere a energiei termice şi tarifele serviciilor de transport, distribuţie şi furnizare a fost modificat la 288,27 lei/Gcal şi necesarul de subvenţii de la bugetul de stat şi bugetul de local a crescut, considerăm că o creştere a preţului de facturare la populaţie la valoarea de 187 lei/Gcal (15%) este imperios necesar.

Propunerea pentru noul preţ de facturare la populaţie a energiei termice de187 lei/Gcal a plecat de la premiză reducerii subvenţiei acordată operatorului pentru energia termică livrată populaţiei, astfel din preţul mediu al energiei termice livrată de Colterm este de 288,27 s-a scăzut compensarea unitară la combustibil de 71,87 lei/Gcal ( sumele pentru creşterile neprevizionate ale combustibilului se acordă operatorului din bugetul local prin transfer de la bugetul de stat -Ordonanţa de Guvern nr. 36/2006 articolul 4 aliniat  şi Decizia ANRSC nr. 297/25.11..2008) iar autoritatea administraţiei publice locale (Ordonanţa de Guvern nr. 36/2006, articolul 4 aliniat  ) asigura din bugetul local sumele necesare acoperirii integrale a diferenţei dintre preţul de producere, transport, distribuţie şi furnizare a energiei termice livrate populaţiei şi preţurile locale de referinţă, după acordarea sumelor de la bugetul de stat dar nu mai puţin de 10% din valoarea costurilor totale, adică28,83 lei/Gcal.

Ţinând cont de gradul redus de suportabilitate din partea populaţiei al preţului majorat al energiei termice (pentru încălzire şi apă caldă) furnizată în sistem centralizat, se impune menţinerea de către Consiliul local al Municipiului Timişoara, pentru  perioada noiembrie 2009 – aprilie 2010, a sistemului de acordare a ajutoarelor suplimentare pentru încălzirea locuinţei, sistem care a avut un impact direct asupra familiilor defavorizate şi a fost aplicabil în perioada noiembrie 2007 – aprilie 2009 (HCL 449/2007, HCL 434/2008, HCL 29/2009).

În temeiul prevederilor art.13 din OUG nr.57/2006 pentru modificarea OUG nr.5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice, consiliile locale pot aproba din bugetele locale ajutoare pentru încălzirea locuinţei peste cele stabilite în condiţiile art. 5 şi 6 din actul normativ menţionat mai sus, cu respectarea tranşelor de venit. 

Având în vedere prevederile Ordonantei de Urgenta a Guvernului nr.5/2003 privind acordarea de ajutoare pentru încalzirea locuintei, precum si a unor facilitati populatiei pentru plata energiei termice, cu modificarile si completarile ulterioare, aprobata prin Legea nr.245/2003;


Având în vedere Legea 325/2006 privind serviciul public de alimentare cu energie termica, OG 36/2006 privind instituirea preturilor locale de referinta pentru energia termica furnizata populatiei prin sisteme centralizate, Ordinul MAI nr. 125/2007 privind aprobarea Schemei de ajutor de stat pentru compensarea pierderilor înregistrate ca urmare a prestarii serviciilor de interes economic general de catre societatile care produc, transporta, distribuie si furnizeaza energie termica;


Având în vedere Decizia ANRSC nr. 297/25.11.2008 privind stabilirea pretului local de referinta pentru Municipiul Timisoara;


În baza art. 13 litera a) si b) din Ordonanta de Urgenta a Guvernului nr.5/2003 privind acordarea de ajutoare pentru încalzirea locuintei, precum si a unor facilitati populatiei pentru plata energiei termice, cu modificarile si completarile ulterioare, aprobata prin Legea nr.245/2003;

În baza prevederilor art. 8 alin. (2) litera e) si art. 40 alin. (9) din Legea 325/2006 privind serviciul public de alimentare cu energie termica, art. 3 alin. (1)  din Ordonanta Guvernului nr. 36/2006 aprobata prin Legea 483/2006;


Menţionăm că ultima modificare a limitelor de venituri pentru acordarea ajutorului pentru încălzirea locuinţei şi a nivelurilor acestuia în cazul încălzirii locuinţei cu energie termică livrată în sistem centralizat a fost în anul 2007 (HG 1197/2007), iar în cazul încălzirii locuinţei cu lemne, cărbune, combustibili petrolieri sau gaze naturale aceste imite au fost modificate în anul 2008 prin OUG 14/2008 şi HG 1286/2008.
PROPUNEM:

A. Supunerea spre dezbatere publică a preţului local al energiei termice facturată populaţiei si acordarea ajutoarelor pentru încalzirea locuinţei cu energie termica furnizată în sistem centralizat 
B. Să se aprobe prin hotărîre a consiliului local:
1. Pretul local al energiei termice facturata populatiei de catre S.C. COLTERM S.A. Timisoara la valoare de187 lei/Gcal (inclusiv TVA), începând cu 01 august 2009;

2. Suplimentarea din bugetul local, a ajutoarelor pentru încalzirea locuintei pentru perioada noiembrie 2009-martie 2010 peste cele stabilite prin art.1 alin.(2) din Hotarârea de Guvern nr.1197/2007, în conformitate cu Anexa nr.1, care va face parte integranta din hotarâre.

3. Acordarea din bugetul local a unui sprijin financiar pentru încalzirea locuintei pentru luna aprilie 2010, stabilit prin cumularea gradului de compensare calculat în conditiile art.1 alin.(2) din Hotarârea de Guvern nr.1197/2007, cu gradul de compensare calculat conform aliniatului precedent.

4. Ajutoarele suplimentare stabilite la pct.2, respectiv a sprijinului financiar prevazut la pct.3 din prezentul referat se acorda  persoanelor singure sau familiilor cu venituri de pâna la 900 lei pe membru de familie care se încadreaza în conditiile instituite prin Metodologia privind acordarea  ajutoarelor de încălzirea locuinţei din Anexa nr.2 care va face parte integranta din hotarâre.

5. În functie de hotarârile guvernului la nivel national privind limitele de venituri pentru acordarea ajutorului pentru încalzirea locuintei si a nivelurilor acestuia, la nivel local se va putea proceda, prin hotarâre a consiliului local, la revizuirea anexelor la hotarâre privind ajutoarele suplimentare pentru încalzirea locuintei.

6. Formularul tipizat de declaratie pe proprie raspundere pentru stabilirea dreptului la ajutorul suplimentar de încalzire acordat de catre Consiliul Local al Municipiului Timisoara, în conformitate cu Anexa nr.3, care va face parte integranta din hotarâre..

7. Tabelul privind limitele minime ale veniturilor medii lunare ce s-ar putea obtine din vânzarea sau utilizarea bunurilor mobile detinute în proprietate care nu sunt considerate ca strict necesare nevoilor familiei detinute în proprietate, pentru perioada sezonului de încalzire, cuprins în Anexa nr.4, care va face parte integranta din hotarâre.

